Hvis optagelsen af nye lande i EU-samarbejdet – tidligere kendt som Det Europæiske Fællesskab, EF – fortsætter med samme frekvens og styrke som hidtil, vil antallet af EU-medlemslande i 2079 simpelthen overstige antallet af lande i Europa.

Det viser en grafisk-matematisk fremskrivning, som Bagsiden har foretaget i anledning af det lettiske EU-formandskab, der løber frem til udgangen af juni i år.

Grafen øverst på denne side viser rent faktuelt en gennemgang af medlemstilstrømningen siden EKSF-traktatens – den såkaldte Kul- og Stålunion – ikrafttræden i 1952 og frem til i dag.